Artois' krahvkond
Artois' krahvkond (prantsuse Comté d'Artois, hollandi graafschap Artesië) oli ajalooline Prantsusmaa kuningriigi provints, mida aastatel 1384–1477/82 valdasid Burgundia hertsogid ja mis aastatel 1493–1659 oli Saksa-Rooma riigi osastisriik. Tänapäeva Artois asub Põhja-Prantsusmaal Belgia piiri ääres. Selle territoorium on umbes 4000 km² ja rahvaarv umbes 1 miljon. Selle peamised linnad on Arras (Atrecht), Calais (Kales), Boulogne-sur-Mer (Bonen), Saint-Omer (Sint-Omaars), Lens ja Béthune. See moodustab Prantsusmaa Pas-de-Calais' departemangu siseosa.